Source: http://www.brehy.sk/verejna-obchodna-sutaz-na-prenajom-lesnych-pozemkov-na-roky-2018-2027-oznam/mid/288953/.html
Timestamp: 2018-05-27 13:33:24+00:00
Document Index: 11435094

Matched Legal Cases: ['§ 281', '§ 281', '§ 2', '§ 663', '§ 11', '§ 283', '§ 284', '§ 287']

Verejná obchodná súťaž na prenájom lesných pozemkov na roky 2018 - 2027
podľa ustanovení § 281 až 288 zákona č. 513/1991 Zb. Obchodného zákonníka v znení neskorších predpisov a príslušných ustanovení zákona č. 138/1991 Zb. o majetku obcí v znení neskorších predpisov verejnú obchodnú súťaž:
„Nájom lesných pozemkov na roky 2018 - 2027“
o najvhodnejší návrh na uzatvorenie nájomnej zmluvy na nájom lesných pozemkov vo vlastníctve obce Brehy, ktoré sú zapísané na Liste vlastníctva č. 4279 a na Liste vlastníctva č. 4178 a sú o výmere 947 5604 m2 v katastrálnom území obce Brehy.
Špecifikácia predmetu nájmu, kritéria na hodnotenie a ostatné náležitosti verejnej obchodnej súťaže sú uvedené v Súťažných podmienkach, ktoré sú zverejnené na úradnej tabuli obce, na internetovej stránke obce www.brehy.sk a tiež sa nachádzajú v sídle vyhlasovateľa.
Súťažné návrhy je potrebné doručiť poštou na adresu sídla vyhlasovateľa: Obecný úrad, 968 01 Brehy 117, príp. podať osobne na Obecnom úrade v termíne od 14.2.2018 do 21.2. 2018 do 14. hod. v zapečatenej obálke s vyznačením: „Neotvárať – Verejná obchodná súťaž: Nájom lesných pozemkov na roky 2018 - 2027“
podľa ustanovení § 281 až 288 zákona č. 513/1991 Zb. Obchodného zákonníka v znení neskorších predpisov a príslušných ustanovení zákona č. 138/1991 Zb. o majetku obcí v znení neskorších predpisov.
Vyhlasovateľ: Názov: Obec Brehy
Sídlo: Obecný úrad, 968 01 Brehy 117
Zastúpený: Ing. Juraj Tencer, starosta obce
IČO: 35 659 599
Bankové spojenie: VUB Nová Baňa
IBAN: SK74 0200 0000 0011 3593 2053
(v ďalšom texte len „Obec Brehy“ alebo „vyhlasovateľ“)
Obec Brehy vyhlasuje súťaž o najvhodnejší návrh na uzatvorenie nájomnej zmluvy na nájom lesných pozemkov vo vlastníctve obce Brehy, ktoré sú zapísané na Liste vlastníctva č. 4279 a na Liste vlastníctva č. 4178 a sú o výmere 947 5604 m2 v katastrálnom území obce Brehy.
Do tejto verejnej obchodnej súťaže sa môže prihlásiť a ďalej sa jej zúčastňovať iba fyzická alebo právnická osoba, ktorá bude voči Vyhlasovateľovi vystupovať samostatne (t. j. nie ako skupina osôb vystupujúcich voči Vyhlasovateľovi súťaže spoločne) a ktorá spĺňa nasledujúce podmienky (ďalej len „Navrhovateľ“ v príslušnom gramatickom tvare):
je oprávnená na podnikanie v zmysle § 2 ods. 2 zákona č. 513/1991 Zb. Obchodného zákonníka v znení neskorších predpisov. Za účelom preukázania splnenia tejto podmienky Navrhovateľ predloží originál alebo úradne overenú kópiu dokladu o oprávnení podnikať, nie starší ako 1 mesiac (výpis z obchodného registra, prípadne iný doklad o oprávnení podnikať) so zápisom výkonu predmetu podnikania – lesníctvo alebo ekvivalentným zápisom;
nie je voči nemu začaté konkurzné konanie alebo reštrukturalizácia, nie je v konkurze alebo likvidácii, nebol proti nemu zamietnutý návrh na vyhlásenie konkurzu pre nedostatok majetku podľa zákona č. 7/2005 Z. z. o konkurze a reštrukturalizácii v platnom znení, nie je voči nemu vedené žiadne exekučné konanie, ani nie je v obdobnom konaní podľa zákonov a predpisov platných v krajine jeho sídla, nemá daňové nedoplatky a nedoplatky do Sociálnej poisťovne, či ktorejkoľvek zdravotnej poisťovne; za účelom preukázania skutočností uvedených v tomto bode predloží Navrhovateľ príslušné potvrdenia – originály (príslušný súd, sociálna poisťovňa, zdravotné poisťovne, daňový úrad) nie staršie ako 1 mesiac a čestné vyhlásenie o uvedených skutočnostiach;
má obrat vo výške min. 5,0 mil. € za roky 2012-2016 – doložiť účtovnými uzávierkami
má najmenej 15 ročné skúsenosti s obhospodarovaním lesných pozemkov na výmere min. 1000 ha (slovom: jedentisíc hektárov); za účelom preukázania skutočností uvedených v tomto bode predloží Navrhovateľ príslušné potvrdenia a čestné vyhlásenie o uvedených skutočnostiach;
vykonáva funkciu OLH s min. 10 ročnou praxou; za účelom preukázania skutočností uvedených v tomto bode predloží Navrhovateľ príslušné potvrdenia/osvedčenia a čestné vyhlásenie o uvedených skutočnostiach;
je účastníkom certifikácie lesov podľa PEFC alebo FSC (systém certifikácie lesov) alebo ekvivalent; za účelom preukázania skutočností uvedených v tomto bode predloží Navrhovateľ príslušné potvrdenia/osvedčenia a čestné vyhlásenie o uvedených skutočnostiach;
Fyzická alebo právnická osoba, ktorá nespĺňa podmienky účasti v súťaži uvedené v článku 3, nie je oprávnená sa prihlásiť do verejnej obchodnej súťaže, ako ani podať návrh v rámci tejto súťaže. Ak sa však prihlási do verejnej obchodnej súťaže a/alebo podá návrh, hoci tieto podmienky účasti v súťaži nespĺňa, jej návrh nebude vyhodnocovaný. Ak Vyhlasovateľ zistí až po vyhodnotení návrhov, že Navrhovateľ nespĺňa podmienky účasti v súťaži uvedené v tomto článku 3, týchto súťažných podmienok, vyhradzuje si právo neuzavrieť s takýmto navrhovateľom Zmluvu.
Minimálna cena nájmu a maximálna ročná ťažba
Minimálna cena nájmu je 36 000,- € bez DPH/ rok.
Maximálna ročná ťažba je 3000,- m3/rok.
Ďalšie podmienky verejnej obchodnej súťaže
1. Návrh na uzavretie nájomnej zmluvy je potrebné doručiť poštou na adresu: Obecný úrad, 968 01 Brehy 117, príp. podať osobne na Obecnom úrade v termíne od 14. 02. 2018 do 21.02. 2018 do 14. hod. v zapečatenej obálke s vyznačením: „Neotvárať – Verejná obchodná súťaž: Nájom lesných pozemkov na roky 2018 - 2027“
a/ žiadosť o účasť vo verejnej obchodnej súťaži (žiadosť musí byť podaná ako originál, nie podaná mailom, faxom a pod.), návrhy doručené vyhlasovateľovi po uplynutí lehoty nebudú zahrnuté do súťaže a nebudú vyhodnocované;
b/ v písomnej forme návrh Nájomnej zmluvy (ďalej len „Zmluva“ v príslušnom gramatickom tvare) v zmysle ustanovení § 663 a násl. zákona č. 40/1964 Zb. Občiansky zákonník v znení neskorších predpisov, s uvedením:
- identifikácie predmetu nájmu;
- identifikácie nájomcu a prenajímateľa;
- výšky nájmu;
doby prenájmu;
záväzok nájomcu zahrnúť do certifikácie lesov aj prenajímané lesné pozemky obce Brehy počas celej doby nájmu.
V prípade, že budúci nájomca poruší zmluvne stanovené povinnosti, vyhlasovateľ ako budúci prenajímateľ je oprávnený odstúpiť od zmluvy alebo aj zmluvu vypovedať a to aj bez uvedenia dôvodu, pričom výpovedná doba je 6 mesiacov nasledujúcich po mesiaci, v ktorom prenajímateľ doručil výpoveď druhej zmluvnej strane.
Vyhotovenie zmluvy musí byť podpísané oprávneným zástupcom (zástupcami) navrhovateľa.
c/ doklady a dokumenty podľa článku 3 týchto súťažných podmienok.
d/ udelenie súhlasu so spracovávaním osobných údajov v súlade s § 11 zákona 122/2013 Z. z. o ochrane osobných údajov v znení neskorších predpisov.
e/ oprávnenú kontaktnú osobu, telefón, fax, mobil.
f/ ponúkanú výšku nájmu.
3. Kritéria pre vyhodnotenie ponúk: Ponúkaná výška nájmu.
4. Vyhodnotenie verejnej obchodnej súťaže bude písomne oznámené všetkým účastníkom v lehote do 15 dní od schválenia prenájmu Obecným zastupiteľstvom obce Brehy.
5. Vyhlasovateľ si v súlade s § 283 Obchodného zákonníka vyhradzuje právo meniť už uverejnené podmienky verejnej obchodnej súťaže alebo súťaž zrušiť uznesením Obecného zastupiteľstva obce Brehy.
6. V prípade zmeny alebo zrušenia budú tieto skutočnosti uverejnené spôsobom, akým boli vyhlásené podmienky súťaže.
7. Víťazovi verejnej obchodnej súťaže /schválenému Obecným zastupiteľstvom/ bude v lehote do 15 dní od schválenia prenájmu v Obecnom zastupiteľstve obce Brehy predložený doplnený návrh zmluvy a po jeho vzájomnom odsúhlasení bude navrhovateľ vyzvaný, aby v určenom termíne Zmluvu podpísal.
8. V súlade s § 284 Obchodného zákonníka bude do súťaže zahrnutý len ten návrh:
a/ ktorého obsah zodpovedá uverejneným podmienkam súťaže;
b/ obsahuje všetky požadované náležitosti a doklady podľa súťažných podmienok;
c/ ktorý bol predložený v lehote určenej v podmienkach súťaže.
9. V súlade s § 287 ods. 2 Obchodného zákonníka si vyhlasovateľ vyhradzuje právo odmietnuť všetky predložené návrhy.
1. Obhliadka nehnuteľnosti na mieste samom bude záujemcom umožnená s vyhlasovateľom súťaže dňa 06.02.2018 o 9.00 hod. a 12.02.2018 o 9.00 hod. Záujemcovia o účasť na obhliadke sa v uvedené dni a hodinu dostavia pred budovu Obecného úradu v obci Brehy.
2. Náklady na obhliadku znášajú záujemcovia o obhliadku.
Miesto, dátum a čas otvárania obálok
1. Miesto: Zasadačka Obecného úradu, 968 01 Brehy.
2. Dátum a čas: 21.02.2018 o 14.00 hod.
3. Vyhodnotenie ponúk uskutoční komisia menovaná starostom obce hneď po otvorení obálok.
1. Vyhlasovateľ vyberie spomedzi predložených návrhov ten, ktorý je najvhodnejší. Za najvhodnejší bude vyhlasovateľ považovať ten, ktorý splní všetky súťažné podmienky určené vyhlasovateľom a bude z pohľadu obce Brehy najvýhodnejšie spĺňať vyhlásené kritériá.
2. Vyhlasovateľ oznámi všetkým účastníkom písomne vyhodnotenie verejnej obchodnej súťaže v lehote do 15 dní od schválenia prenájmu Obecným zastupiteľstvom obce Brehy.
3. Schválenie prenájmu nehnuteľností v Obecnom zastupiteľstve v obci Brehy je podmienkou uzatvorenia Zmluvy.
1. Bližšie informácie o verejnej obchodnej súťaži poskytne starosta obce Brehy: Ing. Juraj Tencer, č. tel. 0905 417540
2. Návrh, ktorý bol podaný, je neodvolateľný od okamihu jeho podania. Úspešný navrhovateľ je svojim návrhom viazaný pokiaľ nedôjde k uzatvoreniu Zmluvy.
3. Súťažné návrhy môžu navrhovatelia meniť alebo dopĺňať len v lehote určenej na podávanie návrhov. Po uplynutí lehoty na podávanie návrhov nemožno návrh ani meniť a dopĺňať. Formálne chyby, ktoré vznikli pri vyhotovení návrhu, možno opraviť.
4. Navrhovatelia nemajú nárok na úhradu nákladov spojených s účasťou v tejto verejnej obchodnej súťaži.
Ing. Juraj Tencer, v.r.
Zverejnené 26.1.2018 -as-